
				BESTELAKO XEDAPENAK

				HEZKUNTZA SAILA

				4298

				AGINDUA, 2021eko uztailaren 20koa, Hezkuntzako sailburuarena, Mungiako (Bizkaia) «Katagorritxu» haur-eskola pribatuari jarduerak bertan behera uzteko baimena emateko dena.

				Mungiako (Bizkaia) «Katagorritxu» Haur Eskola Pribatuaren jarduerak bertan behera uzteko baimena eskatuz ikastetxe horren erakunde titularraren ordezkariak hasarazitako espedientea ikusi da.

				Espediente hori ezarritako prozeduraren arabera izapidetu da, indarreko arauek eskatzen dituzten agiriak erantsi zaizkio, eta arlo horretan eskumena duten erakundeek horri buruzko txostena eman dute.

				Arau hauek ikusi dira: apirilaren 3ko 332/1992 Errege Dekretua, Araubide orokorreko unibertsitateaz kanpoko irakaskuntzak eskaintzeko baimenak ikastetxe pribatuei emateari buruzkoa (apirilaren 9ko BOE), apirilaren 3ko 332/1992 Errege Dekretua aldatzen duen otsailaren 12ko 131/2010 Errege Dekretua (martxoaren 12ko BOE), eta arlo horretan aplikatu beharreko gainerako legeak. Horiek horrela, honako hau

				EBAZTEN DUT:

				1. artikulua.– Ondoren zehazten den ikastetxe pribatuari bere jarduerak bertan behera uzteko baimena ematen zaio:

				Kode-zenbakia: 015715 eta 48017472.

				Izen generikoa: Haur Eskola Pribatua.

				Izen espezifikoa: «Katagorritxu».

				Titularra: Katagorritxu, S.L.

				Helbidea: Goizalde etxaldea, 5.

				Udalerria: Mungia.

				Lurralde Historikoa: Bizkaia.

				 

				2. artikulua.– Jarduerak bertan behera uzteko baimenak 2020-2021 ikasturte-amaieratik aurrera izango ditu ondorioak, eta une horretan baja eman beharko zaio Ikastetxeen Erregistroan daukan inskripzioari. Ikastetxeari Haur Hezkuntza irakasteko baimena ematen zioten aginduak ondoriorik gabe geratuko dira egun horretatik aurrera.

				3. artikulua.– Ikastetxe hori berriro irekitzea eskatzen bada, nahitaezkoa izango da ikastetxeak baimentzeari buruz indarrean dauden xedapenetan jasotako aginduak betetzea.

				AZKEN XEDAPENA

				Agindu honen aurka, aukerako berraztertzeko errekurtsoa aurkez dakioke Hezkuntzako sailburuari, hilabeteko epean, agindua Euskal Herriko Agintaritzaren Aldizkarian argitaratu eta biharamunetik aurrera; bestela, administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusian, bi hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera.

				Vitoria-Gasteiz, 2021eko uztailaren 20a.

				Hezkuntzako sailburua,

				JOKIN BILDARRATZ SORRON.

